Exqrch/javanese-Komodo-pixelgpt huggingface dataset:
Karikatur Karikatur ya iku gambar kang nampilake wujud kang memper (konkret) kanthi cara njunjung ndhuwur utawa ngapik-apik ing ciri kang ana ing objek
Kata karikatur asal usulé saka kata Italia "caricare"kang nti muat utawa ngapik-apik
Karikatur uga digambarake kanggo mancing utawa nimbulake gegoyona utawa lelucon ugamengkana ana karikatur kang nggambaraké kakerasan
Karikatur uga bisa minangka misuwurake watak kang dinduwèni manungsa kang digambar utawa didadèkaké (objek) Golongané piyantun kang digambar karikatur ya iku wong-wong kang misuwur utawa politisi lanartis
Orang yang membuat karikatur karan sebagai karikaturis.
Abdee Negara Abdee Nagara (#ALIH) inggih punika gitaris, vokal panyurung, pangripta lagu lan prodhuser ingkang asalipun saking Indonésia
Abdee punika dados salah satunggalipun gitaris Slank kaliyan gitaris sanèsipun Ridho
Abdee naté main gitar kaliyan gitaris nasional lan internasional sanèsipun, salah satunggalipun kaliyan Paul Gilbert
Sanèsipun kaliyan Slank, Abdee ugi dados prodhuser kanggé band Indonésia sanèsipun, kados band Serieus
Wiwit miwiti karieripun, Abdee tansah main gitar kanthi gaya rock-blues
Slank piyambak punika grup musik ingkang tansah eksis ngedalaken album-albumipun wiwit taun 1983
Grup punika wiwitanipun grup musik ingkang kapérang saking lare-lare SMA Perguruan Cikini, Jakarta, ingkang anggotanipun Bimo Setiawan (drum), Boy (gitar), Kiki (gitar), Abi (bass), Uti (vokal) lan Well Welly (vokal)
Nanging grup punika boten saged "bertahan" saking formasinipun, saéngga asring gantos personil ngantos pungkasanipun kawujud formasi ingkang kaping 14 ing taun 1996 lan kiyat ngantos sapunika
Ing posisi ingkang paling énggal, Kaka mlebet minangka vokalis, kanthi personil sanès kapérang saking Bimbim (drum), Ivanka (bass), Ridho (gitar) lan Abdee (gitar)
Sukses dados gitaris band Slank, damel Abdee nglirik bisnis ing babagan gitar
Abdee damel produk efek gitar asil pamikiran lan kreasinipun piyambak (Signature Series), ingkang dipunparingi nama "The Eyes"
Dewa 19 Déwa 19 inggih punika grup musik ingkang jumeneng ing taun 1986 ing Surabaya, Indonésia
Grup punika sampun gumantos personil lan sapunika anggotanipun inggih punika Ahmad Dhani (kibor), Andra Junaidi (gitar), Yuke Sampurna (bass) lan Agung Yudha (drum)
sasampunipun ngrajani panggung-panggung festival ing pungkasanipun jaman 1980-an, Déwa 19 lajeng pindah dhateng Jakarta lan ngliris album ingkang sepisanan ing taun 1992 ing sangandhapipun label Team Record
Grup punika sampun pikantuk kasuksesan sadangunipun dekade taun 1990-an lan 2000-an kanthi lagu-lagu ingkang gadhah genre pop lan rock
Album ingkang dipunrilis tansah pikantuk "atur sapala" ingkang saé saking masarakat, ngantos album Déwa 19 ingkang dipunrilis ing taun 2000, "Bintang Lama", kalebet salah satunggalipun album paling laris ing Indonésia kanthi album ingkang dipunsade ngantos kalih juta keping
Taun 2005, kalawarti "Hai" nobtaken Déwa 19 minangka grup band paling sugih ing Indonésia kanthi "pendapatan" langkung saking 14 milyar sataun
Ing tengahipun kasuksesan punika, grup punika naté angsal masalah hukum, kalebet masalah pelanggaran hak cipta lan perseteruan kaliyan ormas Islam
Sadangunipun karier Déwa 19 sampun kathah pikantuk kanugrahan
Kanugrahan kasebat kados BASF Awards lan AMI Awards
Déwa 19 ugi naté pikantuk "LibForAll Award" ing Amérikah Sarékat amargi kontribusinipun Déwa 19 dhateng perdamean lan toleransi agami.
Jikustik Jikustik inggih punika grup musik Indonesia ingkang jumeneng tanggal 26 Fèbruari 1996 ing Yogyakarta kanthi personil: Pongki (vokal, gitar), Icha (bass, vokal), Dadi (gitar, vokal), Adhit (keyboard) lan Carlo (drum)
Nalika sasi Fèbruari 1996, satunggalipun kempalan lare enem sarujuk damel grup G-Coustik
Huruf 'G' asalipun saking nama Geronimo FM, satunggalipun radio ing Yogyakarta, ingkang gadhah peran wontenipun grup Jikustik
Geronimo FM gadhah satunggal program radio ingkang nyurung band-band independen kanggé mirengaken karya-karya band-band independen punika ing masarakat
Saking punika kalih lagu ingkang irah-irahanipun "Berdua Lagi" lan "Seribu Tahun Lamanya" wiwit dipunmangertosi déning masarakat Yogyakarta
Saderengipun ndhèrèk grup Jikustik, Icha lan Adhit naté damel grup band kaliyan Eross "Sheila on 7"
Grup punika dipunparingi nama Dizzy ingkang asring pentas ing acara sekolah lan kampus
Dizzy mbekta lagu "rock n roll" ngantos top 40 kanthi Icha minangka vokalisipun
Taun 1999, satunggalipun rekaman independen, "Bulan di Yogya", dados lampah ingkang wiwitan grup G-Coustic karier ing musik Indonesia
Album kasebat kaisi lagu-lagu, "Bulan di Pangkuan", "Bersanding Denganmu", "Rie...", "Menunggumu Pulang", "Seribu Tahun Lamanya", "Separuh Hati", "Didera Hujan", lan "Adinda"
Album meniak dipunprodhuseri Woodel's Production, ingkang pungkasanipun manggihaken G-Coustic kaliyan Warner Music Indonesia
Taun 2000 karipta album "Seribu Tahun" lan lair nama Jikustik.
Andra and The BackBone Andra & The Backbone kalebet salah satunggalipun grup musik saking Indonésia
Anggotanipun wonten tiga, inggih punika Dedy, Stevie, lan Andra Junaidi
Grup musik punika dumadi ing taun 2007
Lagunipun ingkang utami inggih punika "Musnah" ingkang dipunpopuleraken malih déning Mulan Jameela
Album ingkang kapisan dipunparingi nama "Andra & The Backbone", dipunwedalaken taun 2007
"Hits" ingkang sanès saking album punika inggih punika "Sempurna" ingkang dipunkawentaraken malih déning Gita Gutawa, sarta hits ingkang sanèsipun inggih punika "Lagi dan Lagi, Dan Tidurlah, Terdalam, Perih," sarta "Dengarkanlah Aku"
Salah satunggalipun anggota grup punika, Andi Junaidi, sapunika ugi kalebet salah satunggalipun anggota grup band Indonésia misuwur Déwa 19
Andra and The BackBone punika dipupandhegani déning Andra Junaidi
Ing purwakaning karir grup ingkang kawujud taun 2007 punika ngakeni minangka 'solo kanthi format band'
Lagu ingkang utami punika irah-irahanipun "Musnah", kanthi album perdana "Andra & The Back Backbone" dipunrilis taun 2007
Album punika pikantuk atur sapala ingkang saé saking bebrayan
Taun 2008 grup punika ngedalaken album ingkang nomer kalih ingkang dipunparingi irah-irahan "Season 2"
Ing sangandhapipun label EMI Music Indonésia, album punika kapérang saking 10 lagu ingkang ngagulaken lagu "Main Hati, Hitamku," lan "Tak Ada Yang Bisa".
Clana jean Clana Jean ya iku clana kang akèh digandrungi déning kawula mudha jaman saiki
Pancen banget luwes ngenggo clana "jean" tur manèh ora gampang ketok reged apa lungsed
Akèh wong kang padha salah kaprah ngenani asal-usul clana "jean", ya iku clana kang dienggo para pangon rajakaya ing Amérikah Sarékat, kang diarani "cowboy"
Clana jean diciptakake déning Levis Strauss
Levis Strauss urip udakara taun 1829-1902
Dhèwèké pemudha klairan New York Amérika kepilut marang wong-wong sing padha menyang Caifornia perlu golèk emas
Kapencut olèh-olehane ana tambang emas mau
Bapak ibune, sadulur-seduluré padha nggeguyu, ngeman yèn arep mèlu golèk emas
Kejaba ora duwé keprigelan, uga pawakane ora cocog
Wong kang makarya ana tambang mau awake kudu kuwat
Biasane wong kang padha makarya ing tambang iku, dumadi wong-wong sing diarani bradhal, kejem
Eloke manèh Levis Strauss menyang tambang emas ora sangu piranti wong nyambut gawé ana tambang
Dhèwèké malah nyedhiakake kain kandel warna biru pirang-pirang gulung
Nalika padha ditakoni, jawabe mengko wong sing padha nambang mau rak butuh tendha, motha kanggo ngeyub, apa kreta kain iki ana gunané
Yèn aku ora bisa olèh emas, nanging bisa dagang kain dienggo tendha
Ora mèlu pamenggake sadulur-seduluré Levis strauss budhal nuju Kutha Sanfransisco, kuthane para penambang emas
Ana kutha mau ora golèk gawéan dadi tukang tambang, nanging tawa-tawa kain, digelar digulung, pamrihe para penambang mau padha tuku perlu dienggo tendha, utawa payon kreta
Levis Strauss anggoné nawakake kain nganti ndhungsang jempalik ora ana sing nggrubris
Kaya ngapa gumune Levis Strauss
Sawijining penambang tuwa nyedhaki banjur ngomong yèn barang kang ditawakake Levis ora bakal ana sing nuku, ana pertambangan kéné sing dibutuhake dudu tendha, motha utawa kreta ning kathok clana
Ana ing pertambangan kathok iku ora bisa awet, amarga dienggo munggah-mudhun jurang, nyemplung urng-urung, amarga mungsuhe krikil sing landhep-landhep
Mula yèn bisa gawékna clana saka bahan kain iki mbok manawa luwih kuwat lan pénak dienggo nyambut gawé
Sabanjure levis Strauss banjur ngukuti dagangane, mulih na pondhokane, atine njelu, ora payu malah digeguyu
Niyate arep gawé clana pesenane tukang tambang mau
Kain biru kang kandel mau bajur digawa menyang tukang jait ora keduga, amarga kandel kaine
Njaite kudu nganggo mesin sepatu
Bareng wis dadi, clana mau banjur diduduhake tukang tambang.
Banget gumune tukang tambang, clana asile Levis Strauss mau cocog banget dienggo makarya tambang, kuwat, srek ora gampang suwek
Clana mau déning tukang tambang ora mung dienggo nambang waé, nanging uga dienggokeperluan liyané, menyang toko, plesir, karo dipamerake yèn duwé clana sing istimewa
Akèh tukang tambang sing kepranan
Mula nganti kewalahan Levis strauss nampa pesenan
Nganti kain denim biru ana kutha New York ludhes diborong Levis Strauss
Clana lan penganggo liyané ciptaane Levis saya pepak dilarasake karo majuning jaman
Saka kutha Virginia isih nacad, amarga sake gampang suwek merha ing tambang mau dienggo ngesaki krikil-krikil sing lancip
Levis Strauss muter utek keriye carané ben ora gapang jebol
Levis strauss rembugan karo tukang bengkel kreta
Asile saben pojokane diwènèhi logam saka cuwilan tepel jaran
Banjur ditambahi paku-paku tembaga
Taun-taun sabanjuré perusahaan clana Levis Strauss wis bisa njarah langit kondhange ana Amérika.
Giring Ganesha Giring Ganesha (#ALIH) inggih punika vokalis grup musik Nidji
Kaliyan gangsal kancanipun, Giring Nidji, sampun ngasilaken album "Breakthru" ingkang dados album ingkang kapisan
Sanajan répot amargi jadwal manggung, Giring boten kesupèn nindakaken kuwajibanipun minangka muslim
Ing pungkasanipun November 2008, Giring késah dhateng Mekah saperlu nindakaken ngibadah kaji
Ing bab ingkang pribadi, sapunika Giring taksih wonten sesambetan kaliyan Cynthia Riza, randha kanthi putra satunggal
Ing album ingkang paling énggal Nidji, Let's Play ingkang dipunrilis taun 2009, Giring spesial ngripta lagi kanggé Cynthia ingkang irah-irahanipun "Dosakah Aku"
Tali katresnan Giring lan Cynthia pungkasanipun lajeng dipunkepyakaken ing taun 2010
Tanggal palakraminipun Giring punika taksih wujud misteri, amargi boten wonten pratélan ngéngingii pangesahan palakrami punika
Giring lan Cynthia mratélakaken bilih kekalihipun sampun palakrami sadèrèngipun wulan Ramelan 2010
Sanajan akad nikah punika dipun"rahasia"kaken, nanging resepsinipun dipunlaksanakaken ing tanggal 15 Oktober 2010 kanthi adat Jawa
Saking palakrami punika Giring patutan èstri ingkang namanipun Aisyah
Boten namung ing jagad musik kémawon, putra saking (alm) Djumaryo Imam Muhni punika ugi nyobi akting
Giring pinitados minangka "dubber" (ingkang ngisi swanten) ing filem "Paddle Pop Kombatei The Movie" minangka Paddle Pop Lion
Sanèsipun dados vokalis, Giring ugi naté dados bintang filem "Sang Pencerah"
Nidji Nidji utawi The Nidji inggih punika grup musik saking Jakarta ingkang personilipun wonten 6 (nem) tiyang ing antawisipun: Giring Ganesha (vokalis), Rama lan Ariel (gitaris), Adrie (drum), Andro (bassis), lan Run-D (kibor)
Nidji punika saking tembung "Niji" ingkang dipunpendhet saking basa Jepang ingkang tegesipun kluwung
Para personil sampun remen lan sarujuk kaliyan konsèp nama punika, amargi tembung Nidji saged ngrefleksikaken warni musik ingkang manéka warni sarta bènten-bènten, nanging saged nyawiji ing satunggal warni musik
Konsep musik Nidji inggih punika modern rock ingkang dipunparingi unsur-unsur sanèsipun, kados progresif, funk, alternatif, lan pop
Grup-grup band ingkang boten langsung mengaruhi lan dados inspirasi kaliyan gaya musik Nidji inggih punika L'Arc~en~Ciel, Coldplay, Goo Goo Dolls, U2, Radiohead, Smashing Pumpkins, The Verve, Dave Matthews, The Killers, Keane, lan sanèsipun
Sajarah wiwitanipun band Nidji inggih punika saking kekancan antawisipun Rama lan Andro
Kekancanan ingkang sampun raket punika saged ngrembaka teras ing jagad musik
Salajengipun kaliyan Ariel ingkang sampun "nggabung" kaliyan Rama lan Andro karipta satunggal lagu kanthi irah-irahan "Maria"
Nanging lagu punika taksih dèrèng sampurna lan betahaken vokalis
Salajengipun Rama, Andro, lan Ariel kepanggih kaliyan Giring ingkang salajengipun saged njangkepi lagu "Maria" minangka vokalisipun
Salajengipun Andri mlebet minangka penabuh drum lan Randy mlebet minangka keyboardist.
Levis Strauss Levis Strauss (miyos 26 Fèbruari 1829 – tilar donya 26 September 1902 ing yuswa 73 taun) ya iku produsen sandhangan Amérika Sarékat saka Jerman
Jenengé dadi merk jeans "Levi's"
Nalika taun 1847 Strauss pindhah bareng ibu lan 2 sadulur wadoné menyang New York, Amérika Sarékat kanggo nggabung karo sedhuluré kaloro Jonas lan Louis Löb, kang duwé bisnis "barang kering"
ing 1850 ngganti jenengé dadi Levi Strauss, banjur ing taun 1853 pindhah menyang San Francisco, California kanggo mbukak "kumpeni"é dhéwé Levi Strauss & Co.
Dancheong Dancheong (Koréa: 단청) ya iku kerajinan tradhisional Koréa nalika gawé dekorasi kanthi nglukis yasan lan mènèhi pola-pola supaya éndah
Werna-warna kang pinilih ya iku abang, biru, kuning, ijo, ireng lan putih kang dilukisake ing pirang-pirang yasan kang digawé saka kayu, watu, utawa beton
Ing mangsa Dinasti Joseon (1392-1910), teknik dancheong ngrembaka kanthi rikat ya iku ing pamilihan warna kang sansaya rame
Ana pirang-pirang jinis teknik dancheong dhedhasar bageyaan-pérangan yasan kang dikelir
Sistem gawé pola dibédakaké dadi 4 tipe dhedhasar karakter struktur lan posisi yasan.
Dasik Dasik (다식) yaiku jinis roti tradhisional Koréa kang digawé nganggo cetakan
Roti iki lumrahé ana ing acara-acara kusus kaya ta karaméan ulang taun ke-60 (hwangap) utawa acara kawinan
Saliyané iku roti iki uga ana ing upacara-upacara ritual marang arwah nenek moyang nalika riyaya Seollal lan Chuseok
Dasik digawé saka campuran adonan glepung kacang, wijen, chestnut, sirup lan madu
Adonan dasik dicetak kanthi nggunakaké cetakan berpola kanggo mbentuk pola-pola kang dianggep nglambangake keséhatan lan kemakmuran.
Demografi Namibia Dhémografi Namibia ya iku kaanan masarakat nagara Namibia ing bawana Afrika pérangan kidul
Watara 75% rakyat Namibia manggon ana ing padésan lan 25% manggon ing laladan urban utawa ing kutha
Etnis kulit ireng ana 90% populasi lan wong kulit putih sakiwa-tengené 7%
Golongan masarakat kulit ireng Namibia kapérang dadi pirang-pirang golongan ètnis
Populasi kang gedhé dhéwé ya iku suku Ovambo
Suku Ovambo duwèni persèntase ngancik saparo populasi Namibia
Wong-wong mau manggon ing pérangan lor, cedhak tapel wates karo Angola kang diarani Ovamboland utawa Ovambo
Suku-suku kang manggon ing laladan lor liyané ya iku Kavango, kang manggon ana ing panggonan saubengé Kali Okavango
Suku Caprivi manggon ing sisih wétan
Déné suku Damara lan Herero manggon ing tlatah sisih tengah Namibia
Suku Bushmen (San) lan Tswana manggon ing laladan tapel wates sisih wétan
Rong golongan masarakat kang campuran diarani Suku Baster lan Suku Nama manggon ing sisih kidul
Wong kulit putih Namibia ya iku wong saka Afrika Kidul ya iku ètnis keturunan Walanda, Inggris lan Jerman.
Vicky Nitinegoro Vicky Nitinegoro (#ALIH)
Vicky Nitinegoro misuwur dadi modhél lan juru main sinétron Indonesia
Karir Vicky Nitinegoro kawiwitan saka bintang iklan
Sawisé iku Vicky Nitinegoro banjur njajal akting sinétron
Sinetron sepisanan kang dibintangi Vicky ya iku "Kisah Sedih di Hari Minggu"
Ing sinétron iki Vicky akting karo aktris kang jenengé Marshanda
Nanging Vicky mung main nganti 10 wpisode ing sinétron iki
Sinetron liyané kang nggawé jenengé misuwur ya iku sinétron kang judhulé "Putri Cahaya"
Ing sinétron iki Vicky akting karo Intan Nuraini
Malah nalika iku leloroné nganti kena cinta lokasi
Sinetron liyané kang dibintangi Vicky Nitinegoro ya iku sinétron kang judhulé "Cowok Impian", "Ande-ande Lumut", sarta "Kau dan Aku"
Vicky iku anak wuragil saka sadulur kang cacahé loro
Sawisé iku Vicky uga njajal akting layar lebar
Vicky banjur main ing filem "The Shaman" nalika taun (2007)
Ing filem iki Vicky main karo Bintang Oka Antara, Kemal Vivien, lan Farrah Debby, ugaa Julia Perez lan Dirly Sompie dadi cameo
Ora mung akting, Vicky uga njajal nyanyi
Bareng karo artis liyané kang cacahé sanga ya iku Nicky Tirta, Ian Arya, Roger Danuarta, Dimas Seto, Dwi Andhika, Kiki Rizky, Rifky Abdullah, Gugun Gondrong, lan Atoy Herlambang
Vicky nggawe album kompilasi kang sepisanan nalika tanggal 14 Juli 2007
Album kanthi tema "10 Male Sinetron Artist: Compilation Album" iki di-packing karo Chique Mayoise Anggitha saka CQ Music Indonesia.
Olla Ramlan Febiolla Ramlan (#ALIH)
Febiola Ramlan misuwur kanthi jeneng Olla Ramlan
Olla Ramlan misuwur dadi modhél lan juru main sinétron kang asalé Indonésia
Olla Ramlan miwiti kariré dadi finalis ajang pamilihan Cover Girl Mode nalika taun 1997
Kariré ing donyaning entertainment kawiwitan amarga mbaké kang jenengé Lolitha Ramlan.Lolitha Ramlan ngirimaké formulir kanggo ajang pemilihan iku
Ing lomba iku, Olla Ramlan dadi juwara favorit
Sawisé menang ing lomba cover girl, Olla Ramlan banjur éntuk akèh tawaran kanggi main sinétron lan dadi bintang iklan prodhuk - prodhuk tinamtu
Olla Ramlan kang miwiti kariré kanthi dadi modhèl banjur nutugaké kanthi njajal ing donyaning akting
Olla Ramlan banjur main ing sinétron-sinétron
Sinetron kang tau dibintangi Olla Ramlan kaya ta sinétron kang judhulé "Shakila"
Saliyané iku, Olla Ramlan uga dadi bintang iklan kopi
Iklan kopi iki nduwé dialog kang nganti saiki isih cetha diilingi tuprap penonton ya iku dialog kang uniné "Pagi Donna"
Nalika sasi November taun 2010, Olla Ramlan resmi dikongkon dadi dhuta merek Yahoo OMG!
Olla Ramlan iku anak kang kaping enem saka sadulur kang cacahé sewelas
Olla Ramlan iku ipené aktor utawa juru main sinétron kang jenengé Vicky Nitinegoro
Olla Ramlan resmi cerai karo bojoné kang jenengé Alex Tian nalika Oktober taun 2010 kang kapungkur
Film kang dibintangi Olla Ramlan
Sinetron kang dibintangi Olla Ramlan
Video klip kang dibintangi Olla Ramlan
Lagu kang dinyanyekaké Olla Ramlan
Acara kang kabawah Olla Ramlan
Iklan kang dibintangi Olla Ramlan.
Uli Herdinansyah Uli Herdinansyah (#ALIH)
Uli Herdinasnyah iku salah sijiné aktor lan presenter kang asalé saka Indonésia
Uli miwiti kariré dadi penyiar radio ing Hard Rock FM Jakarta
Saliyané iku Uli uga dadi presenter ing akèh acara-acara kang disiyaraké ing stasiun televisi swasta
Sawisé iku, Uli banjur njajal akting ing filem layar lebar lan teater
Uli Herdinansyah uga main ing filem kaya ta filem kang judhulé "Naga Bonar (Jadi) 2"
Uli Herdinansyah uga tau dadi presenter ing acara infotainment insert kang disiyaraké ing Trans TV
Saiki Uli uga dadi presenter acara Mario Teguh Golden Ways kang disiyaraké ing Metro TV
Uli Herdinansyah iku anak saka pasangan Syahperi lan Augustina Herawati
Nalika cilik Uli urip ing kompleks perusahaan lenga PT
Arun kang manggon ing Lhokseumawe,Acèh Utara
Wiwitané Uli seneng dadi penyiar radio lan dadi pelamar radio masjid paling enom nalika SD
Cita-citané Uli uga kawujud sawisé pindah ing Jakarta nalika SMA
Uli Herdinansyah bisa nguwasani basa Inggris lan Prancis kang disinaoni nalika éntuk beasiswa pertukaran pelajar AFS ing Brussels-Bèlgi suwéné setaun
Film kang dibintangi Uli Herdinansyah
Teater kang dibintangi Uli Herdinansyah.
Uli Auliani Uli Auliani (#ALIH)
Uli Auliani iku salah sijiné juru main sinétron wadon kang asalé saka Indonésia
Uli Auliani dikenal lumantar perané ing filem "Maskot"
Saliyané iku Uli Auliani uga misuwur ing filem kang judhulé Pulau Hantu 2
Uli Auliani uga dikenal dadi presenter infotainment Kroscek kang disiyaraké ing salah sijiné stasiun tivi swasta kang jenenge Trans TV
Sadurungé iku, Uli Auliani uga tau dadi bintang filem kang disutradarai karo sutradara Hanny Saputra
Film iki judhule Virgin
Film Virgin digawé nalika taun (2004)
Saliyané filem Virgin, Uli Auliani uga main ing filem kang genrené horor kang digarap karo sutradara Hanung Bramantyo
Film iki judhulé Legenda Sundel Bolong
Film iki digawé nalika taun (2007)
Uli Auliani iku artis kang tau pacaran karo Robert Sean King
Robert Sean King uga tau cerak karo artis kang jenengé Rahma Azhari, Uli Auliani uga tau main ing filem ing layar lebar
Nalika taun 2008, Uli Auliani uga tau main ing filem kang cacahé papat
Film-filem iki judhulé ya iku Pulau Hantu 2,Asoy Geboy,Anak Ajaib, lan Setan Budeg
Film kang paling anyar kang dibintangi Uli Auliani ya iku filem kang judhulé Pocong Setan Jompo
Film iki digawé nalika wiwitané taun 2009
Uli Auliani tau fose syur ing filem kang judhule "pulau hantu 2"
Iki ancasé kanggo ndongkrak kariré
Film kang dibintangi Uli Auliani
Sinetron kang dibintangi Uli Auliani
FTV kang dibintangi Uli Auliani
Sinetron kang dibintangi Uli Auliani.
Darwis Triadi Darwis Triadi ingkang asma jangkepipun Andreas Darwis Triadi inggih punika fotografer kawakan Indonésia
Panjenenganipun miyos ing Sala, Jawa Tengah, 15 Oktober 1954
Darwis asring ngginakaken artis lan para model minangka objek pamotretanipun
Panjenenganipun miwiti karier ing jagad fotografi nalika taun 1979.Karya-karyanipun saged medal ing majalah taunan internasional "Hasselblad" nalika taun 1990
Salajengipun sapérangan majalah dados langganan foto-foto asil jepretanipun Darwis
Wiwitanipun, Darwis punika juru anggegana.
Panjenenganipun naté ngangsu kawruh ing salah satunggaling sekolah tinggi penerbangan ing laladan Curug, Tangerang nalika taun 1975
Rumaos boten sreg kaliyan pedamelanipun minangka juru anggegana, nalika taun 1979 Darwis ambyur ing jagading fotografi
Kamangka kawruh ngenani fotografi nalika samanten dèrèng kathah lan saé
Darwis sinau otodidak lan kathah kirang langkung sekawan taun
Taun 1983 Darwis wiwit ndhèrèk kursus fotografi ing Jerman lan Switserlan
Wiwit taun 1985 panjenenganipun Darwis ugi asring ndamel seminar lan workshop ngenani fotografi
Taun 2002, Darwis saged ndamel sekolah fotografi non formal ing Jakarta Selatan anama "Darwis Triadi School of Photography".
Dimas Seto Dimas Setowardana misuwur kanthi jeneng Dimas Seto (#ALIH)
Dimas Seto iku salah sijiné juru main filem lan sinétron Indonésia
Dimas Seto miwiti kariré ing donya hiburan sawisé dadi jawara pamilihan Top Guess 1998 Majalah Aneka
Kamenangan iki maragaké Dimas dadi bintang iklan warna-warna produk
Saka bintang iklan, Dimas banjur njajal akrir kanthi akting ing sinétron
Sinétron kang tau dibintangi Dimas kaya ta "ABG", "Jamilah Binti Selangit", "Kutunggu Cintamu", "Mukjizat Allah", "Jangan Pergi Dariku", "Cintaku Berat di Ongkos" lan "Penjaga Hati"
Dimas uga akting ing layar lebar kanthi dadi bintang ing filem "Buruan Cium Gue"
Nanging filem iki banjur dilarang awit nggawé kontroversi
Sawisé iku Dimas uga akting ing filem kang judhulé "Pesan Dari Surga"kang dibintangi aktris Luna Maya
Dimas uga main ing filem kang judhulé "Selamanya" bareng karo Julie Estelle lan Masayu Anastasia
Dimas Seto tau pacaran kang suwené sangang taun karo anak nomer loro promotor Adri Soebono, Cristy Soebono
Nanging leloroné banjur putus nalika taun 2006
Sawisé putus karo Cristy, Dimas dikabaraké cerak karo aktris lan penyanyi kang jenenge Ussy Sulistiawaty
Nanging leloroné uga putus
Ing akir taun 2008, Dimas Seto dikabaraké cerak karo artis Dhini Aminarti
Leloroné uga ngakoni yèn lagi cerak
Malah Dimas nerangaké yèn Dimas apa déné Dhini lagi prosen ngenal siji lan sijiné.
Dwi Andhika Muhammad Dwi Andhika akrab diundang kanthi jeneng Dwi Andhika (#ALIH)
Dwi Andhika iku salah sijiné juru main sinétron lan juru main filem Indonésia
Dwi Andhika miwiti karir dadi bintang modhél
Dwi Andhika tau dadi juwara favorit Cover Boy nalika taun 2000
Dwi Andhika iku anak saka (alm) Drs
Dwi Andhika banjur njajal karir ing donyaning presenter kanthi mimpin acara kang jenengé "Planet Remaja"
Ora mung dadi cover boy lan presenter, Andhika uga wiwit njajal akting ing akting
Sinetron kang tau dibintangi Dwi Adhika kaya ta sinétron kang judhulé "Joey & Jessy", "Single Parent", "Dina dan Lisa", "Doa dan Anugerah", "Jin Kocak", lan "Pemburu Hantu"
Saliyané iku uga sinétron kang duwé judhul "Ada Apa Dengan Cinta" versi sinétron